Prvá časť očarujúcej regentskej trilógie Tajomstvá vresovísk z pera uznávanej americkej spisovateľky Sarah E. Laddovej zavedie čitateľa na malebný anglický vidiek na začiatku devätnásteho storočia... Čítať viac
Naši škriatkovia odporúčajú
Viac o e-knihe
Dedička panstva Winterwood Amelia Barrettová sa ocitla v nezávideniahodnej situácii. Aby získala rozprávkový majetok, ktorý jej právom patrí, musí sa vydať, skôr než dovŕši dvadsiaty štvrtý rok. Navyše sľúbila umierajúcej priateľke, že sa postará o jej malú dcérku Lucy, a tento sľub je rozhodnutá stoj čo stoj dodržať. Jej snúbenec Edward Littleton však nechce o dieťati ani počuť...
A tak keď po Lucy príde jej otec, námorný kapitán Graham Sterling, Amelia vymyslí nevídaný plán: zruší zasnúbenie s Littletonom a prehovorí kapitána, aby si ju bez otáľania vzal za ženu. Keď sa už-už zdá, že je všetko na najlepšej ceste, stane sa niečo nečakané a Amelia s Grahamom musia čeliť najťažšej skúške, akú im kedy osud pripravil. Od toho, ako sa s ňou popasujú, závisia životy nielen ich dvoch...
Prekladateľka: Marta Gergelyová
- Originálny názov
- The Heiress of Winterwood
- Počet strán
- 336
- Rok vydania
- 2022
- Naše katalógové číslo
- 1371569
- Jazyk
- slovenčina
- Preklad
- Pôvod
- Spojené štáty
- 1. diel série
- Tajomstvá vresovísk
- Vydavateľstvo
- Slovenský spisovateľ
Našli ste nepresnosti? Dajte nám, prosím, vedieť!
Nahlásiť chybu
Máte o knihe viac informácií ako je na tejto stránke alebo ste našli chybu? Budeme vám veľmi vďační, ak nám pomôžete s doplnením informácií na našich stránkach.
Hodnotenia
Recenzie čitateľov
°°°
to čo o knihe povedala J. Klassen: "Príbeh ma zaujal od prvých riadkov, dychtivo som obracala stránku za stránkou," sa rovná tomu ako som sa knihou lúskala ja. nie je to ani Klassen, ani Hunter, ani Austen, je to veľmi osobité, ale ja som sa okamžite namotala.
kniha má neobvykle dynamický dej - čítala som ju v každú voľnú chvíľu, pretože každá kapitola sa skončila na štýl záverčných minút epizódy mexickej telenovely. nedalo sa nečítať ďalej. velebím home-office, že mi to vďaka tomu bolo umožnené. :D
°°°
ak sa chystáš zavítať do vresovísk v naoko pokojnom Darbury, priprav sa na chladný jesenný vietor, bolestné rozlúčky, materinskú lásku, rafinovanú manipuláciu, zopár veľmi zlých rozhodnutí a jeden sľub, ktorého snaha o dodržanie, spôsobuje neuveriteľné množstvo problémov nielen dedičke, ktorá ho dala, ale aj jej okoliu.
knižka nesie výrazné svedectvo viery, čo mne v nijakom prípade neprekáža - tak, ako mi neprekáža, keď v knihách žiadna zmienka o Bohu nie je. ak je však niekto voči tejto téme zaujatý, mohol by niektoré z postáv vnímať ako trošku naivné.
za jediné negatívum knihy považujem to, že tak rýchlo skončila! kľúčové záležitosti boli objasnené, ale stále mi vŕtajú v hlave ďalšie detaily, ktoré by si zaslúžili uspokojivejšie vysvetlenia. okrem toho by som vôbec neprotestovala, ak by dej pokračoval ešte na niekoľkých kapitolách. hlavní protagonisti toho toľko prežili... priala by som si v ich príbehu ostať dlhšie. Čítať viac
Námet bol zaujímavý, aj keď sa dej dal predpovedať, ale páčili sa mi postavy. Čakali ste, kto z dvojice pochopí skôr, že medzi nimi nejde o ,,obchodnú dohodu". Lenže ako by ste sa zachovali, keby Vám ako Amélii stále dookola opakovali, že ju ľúbiť nikto nemôže kvôli nej, ale len kvôli jej majetku? Dokáže otvoriť svoje srdce alebo to srdce zlomí Grahamovi? K tomu trošku napätia, romantická línia sa vyvíjala pomaly, nič prehnané, k tomu trošku viery... Pri druhom čítaní som bola spokojná, ale keďže mám prečítané všetky z tejto trilógie, tak kniha Hriech kováčovej dcéry sa mi páčila najviac:) Čítať viac
Ideálna, dovolím si povedať, dobrodružná oddychovka, so všetkým, čo ku kvalitnej knihe patrí, nesmie chýbať v žiadnej romantickej knižnici. Čítať viac
Vydavateľstvo Slovenský spisovateľ
Slovenský spisovateľ je jedno z najstarších slovenských vydavateľstiev. Za viac ako 70 rokov svojej existencie vydalo vyše 5 600 kníh v celkovom náklade 47 miliónov výtlačkov. Orientuje sa na vydávanie beletrie, a to pôvodnej slovenskej i preloženej. Jeho najznámejšou edíciou je Zelená knižnica. Jeho najpredávanejšími domácimi autormi sú Jana Pronská, Lucia Sasková, Katarína Gillerová a Kristína Brestenská, zo zahraničných autorov sú to Agatha Christie, Daniel Silva, Mary Baloghová, Sarah E. Ladd a ďalší.
Ako vzniklo vaše vydavateľstvo?
Založili ho slovenskí intelektuáli v roku 1951 v Bratislave a hneď od začiatku vydávalo nielen knižné diela, ale aj časopisy. Okrem literárnych skvostov tu vyšiel aj Karol May či prvá "bondovka" Iana Fleminga a vychádzal tu aj populárny časopis Expres a Revue svetovej literatúry, v ponovembrovom období zase "bájna Angelika" či Vtáky v tŕní, Literárny týždenník a Kultúrny život. K 1. 1. 1993 sa vydavateľstvo transformovalo na akciovú spoločnosť a tento dátum pokladá legislatíva za dátum vzniku vydavateľstva. Takže narodeniny môžeme oslavovať dvakrát, raz dokonca spolu so samostatným Slovenskom.
Podľa čoho si vyberáte tituly, ktoré vydáte?
Snažíme sa vybrať z ponuky rukopisov to najlepšie a najmä to, čo má šancu zaujať súčasného čitateľa. Nekúpené a nečítané knihy patria k tým najsmutnejším veciam na svete. Veľa autorov sa rokmi zžilo s naším vydavateľstvom a tým sme vydali a vydávame všetko, čo napíšu, pokiaľ to zodpovedá ich a našej úrovni. Jazyk a štylistika sa u nás stále nosia a naše texty patria stále k tým najlepšie apretovaným.
Na ktorú knihu ste najviac hrdí?
Na tú, ktorá práve vychádza.